stanford-oval/wikipedia huggingface dataset:
Code Civil

Vuoden 1804 painoksen ensimmäinen sivu
Code Civil (CC) / Code Napoléon eli Ranskan siviililaki (1804) on kuuluisin uudella ajalla julkaistuista lakikokoelmista. Code Civil on sekoitus roomalaista oikeutta ja Ranskan suurta vallankumousta edeltävää lakia järjestettynä uudelleen.
Päätös koko valtakunnan alueella pätevästä säädösoikeuteen perustuvasta laista valittiin 4. syyskuuta 1791 yhdeksi kansalliskokouksen tavoitteista. 1790-luvulla kansalliskokoukselle luovutettiin neljä ehdotusta uudeksi lakikokoelmaksi, mutta yhtäkään niistä ei hyväksytty. Ensimmäinen konsuli Napoleon Bonaparte hajotti aiemman komission ja nimitti tilalle uuden 13. elokuuta 1800. Komission tuli luovuttaa ehdotuksensa marraskuuhun 1800 mennessä. Se  jäsenet olivat:
François Denis Tronchet, kuningas Ludvig XVI:n entinen puolustusasianajaja
Jean-Étienne-Marie Portalis
Félix-Julien-Jean Bigot de Préameneu
Jacques de Maleville
Komission työ otettiin käyttöön 36 asetuksen muodossa vuosina 1801–1803. 21. maaliskuuta 1804 asetukset koottiin yhdeksi lakikokoelmaksi nimeltä Code Civil, jonka nimeksi vaihdettiin vuonna 1807 Code Napoléon keisarin kunniaksi. Kun Napoleon menetti valtansa, lakikokoelman nimeksi palautettiin Code Civil. Keisari Napoleon III palautti Code Napoléon -nimen vuosiksi 1852–1870, minkä jälkeen nimi on pysynyt samana.
Code Civil reseptoitiin useaan maahan, muun muassa Alankomaihin, Portugaliin, Monacoon, Luxemburgiin, Kreikkaan, lähes koko Etelä-Amerikkaan ja Louisianan osavaltioon Yhdysvalloissa. Osaksi reseptio oli pakon sanelemaa (Napoleonin valloitussodat) ja osaksi vapaaehtoista.
Aiheesta muualla

Kuvia tai muita tiedostoja aiheesta Code Civil Wikimedia Commonsissa
Chile on Hell

| Chile on Hell Anthrax |
| --- | --- | --- |

Livealbumin tiedot
 Äänitetty : Teatro Caupolicán, Santiago, Chile, 10. toukokuuta 2013
 Julkaistu: 16. syyskuuta 2014
 Formaatti: 2CD, DVD, Blu-ray
 Tuottaja(t): Missi Callazzo, Eduardo Guaita, Jay Ruston
 Tyylilaji: thrash metal
 Kesto: 105.16
 Levy-yhtiö: Nuclear Blast
Anthraxin muut julkaisut
| Anthems (EP) 2013 | Chile on Hell 2014 | For All Kings 2016 |
Chile on Hell on thrash metal -yhtye Anthraxin livealbumi, joka julkaistiin vuonna 2014 levymerkillä Nuclear Blast Records.
Kappaleet

Among the Living – 05.31
Caught in a Mosh – 06.25
I Am the Law – 07.21
Efilnikufesin (N.F.L.) – 06.02
A Skeleton in the Closet – 06.19
March of the S.O.D. – 04.13 (S.O.D. -cover)
In the End – 08.39
Deathrider – 03.09
T.N.T. – 03.32 (AC/DC -cover)
I'm Alive – 07.14
Indians – 10.47
Medusa – 05.21
In My World – 06.54
Got the Time – 05.48 (Joe Jackson -cover)
Fight 'em 'til You Can't – 02.44
I'm the Man / Raining Blood – 04.34 (Slayer -cover)
Madhouse – 04.21
Antisocial – 06.22 (Trust -cover)
Kokoonpano

Joey Belladonna – laulu
Jonathan Donais – soolokitara
Scott Ian	– rytmikitara, taustalaulu
Frank Bello – basso, taustalaulu
Charlie Benante – rummut
Arvostelut

Imperiumi: 7/10
Metalliluola: 8½/10
Aiheesta muualla

Chile on Hell Discogsissa. (englanniksi)
Albumi Chile on Hell Encyclopaedia Metallum -sivustolla (englanniksi)
Codasyl

Codasyl, CODASYL (lyhenne sanoista Conference on Data System Languages) oli vapaaehtoisorganisaatio, jonka tehtävänä oli edistää tietojärjestelmien analyysiä, suunnittelua ja toteuttamista. Organisaatio muodostettiin ohjaamaan standardoidun ohjelmointikielen kehitystä useille tietokoneille ja tämä johti COBOLin kehittämiseen. Organisaatio kehitti vuonna 1971 myös tietokantojen verkkomallin.
Codasyl muodostui 1959 tietokonevalmistajien ja niiden käyttäjien vapaaehtoisista edustajista. Siihen kuului kaksi alaryhmää, Database Task Group (DBTG) ja Data Description Language Committee (DDLC). Ensimmäiset määrittelyt syntyivät 1969. Niitä uudistettiin, ja ensimmäiset todelliset Codasyl DBTG -määrittelyt julkaistiin 1971.
Aiheesta muualla

Codasyl Encyclopedia.com (englanniksi)
CODASYL COBOL: Journal of Development, 1968, Volume 13 (englanniksi)
Colorado State Capitol

| Colorado State Capitol |
| --- | --- |

Osoite:  200 East Colfax Avenue
Sijainti:  Denver, Colorado
Valmistumisvuosi:  1894
Käyttäjä:  Coloradon yleiskokous
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Colorado State Capitol on Yhdysvaltain Coloradon osavaltion lainsäädäntörakennus Denverissä. Rakennuksessa toimii Coloradon yleiskokous ja siellä sijaitsee myös Coloradon kuvernöörin toimisto. Arkkitehti Elijah E. Myersin suunnitteleman rakennus valmistui 1890-luvulla, ja rakennus otettiin käyttöön 1894. Rakennusmateriaalina käytettiin Coloradon valkoista graniittia.
Kuvia

Osavaltion senaatin eli ylähuoneen istuntosali.
Osavaltion edustajainhuoneen eli alahuoneen istuntosali.
Aiheesta muualla

Kuvia tai muita tiedostoja aiheesta Colorado State Capitol Wikimedia Commonsissa
Chesmac

| Chesmac |
| --- | --- |
 Chesmac Telmac 1800 -tietokoneessa. Kuva vuodelta 2014.
Julkaisija:  Topdata Oy
Suunnittelija:  Raimo Suonio
Ohjelmoija:  Raimo Suonio
Julkaistu:  1979
Lajityyppi:  tietokoneshakki
Pelimuoto:  yksinpeli
Alusta:  Telmac 1800
Jakelumuoto:  C-kasetti
Lisää peliartikkeleitaVideopelien teemasivulla
Infobox OK  : 
Chesmac on Raimo Suonion Telmac 1800 -tietokoneelle ohjelmoima shakkipeli, jonka Topdata-yhtiö julkaisi vuonna 1979. Se on mahdollisesti ensimmäinen suomalainen kaupallinen tietokonepeli.
Peli on graafiselta käyttöliittymältään yksinkertainen ja siirrot annetaan numero-kirjain-koodeilla. Tietokone laskee siirtoja kauan, joten pelin on kuvailtu muistuttavan kirjeshakkia. Chesmacista julkaistiin koodin pohjalta uusi versio vuonna 2014.
Kehityshistoria

Raimo Suonio kertoo kehittäneensä Chesmacin ollessaan työttömänä helmikuussa 1979. Ennen sitä Suonio oli ohjelmoinut jätkänshakin eli ristinollan HP-3000-minitietokoneella töissään Koneen nosturitehtaalla. Päästyään maaliskuussa töihin mikrotietokonemyymälään Topdataan Suonio teki liikkeen omistajan Teuvo Aaltion kanssa sopimuksen, että Chesmacia myydään liikkeessä C-kasettiversiona. Peliä myytiin Suonion kertoman mukaan 104 kappaletta 68 markan kappalehintaan. Myyntitulot Suonio sai kokonaan itselleen. Kasetin B-puolelle Suonio kirjoitti Telmac-version John Conwayn Life-pelistä.
Pelin käyttöliittymä on kirjoitettu CHIP-8-kielellä ja peliosat konekielellä. Topdatan asiakkaiden pyynnöstä Prosessori-lehdessä julkaistiin ohjeet, miten keskeneräinen shakkipeli voitiin tallentaa kasetille ja kuinka sitä voi myöhemmin jatkaa.
Pelistä ei tiettävästi ole jäljellä alkuperäisiä tallenteita, mutta Suonio oli kirjoittanut pelikoodin talteen paperille. Sen pohjalta tietokoneharrastaja Jari Lehtinen teki pelistä uuden version vuonna 2014.
Pelaaminen

Chesmac on Suonion omien sanojen mukaan ”melko yksinkertainen ja hidas” shakkipeli. Pelitasoja on yhteensä kahdeksan: alimmalla tasolla peli miettii siirtoja vartin, korkeimmalla noin tunnin ajan. Ohjelmassa ei ole kirjastoa shakkiavauksista, joten peli miettii avaussiirtoa yhtä kauan kuin muitakin siirtoja. Koska Telmac 1800 ei kykene toteuttamaan graafista näkymää, siirrot annetaan kirjain-numero-koodeina. Mikäli nappuloiden sijainnit haluaa nähdä, pelitilannetta pitää seurata fyysisesti oikealla pelilaudalla. Chesmac hyväksyy vain sääntöjenmukaiset siirrot, mutta tornitus ja ohestalyönti eivät ole mahdollisia. Toimiakseen peli vaatii emolevylle asennettavan kahden kilotavun muistinlaajennuksen. Koska tietokone laskee tehtyjä siirtoja erittäin kauan, uuden version tehnyt Lehtinen kuvailee pelin muistuttavan enemmän kirjeshakkia.
Merkitys

Chesmacia pidetään ensimmäisenä kaupallisena suomalaisena tietokonepelinä. Ennen pelin löytymistä Suomen videopelialan ensimmäisenä kaupallisesti julkaistuna pelinä pidettiin Simo Ojaniemen Mehulinjaa vuodelta 1984. Markku Reunasen ja Manu Pärssisen mukaan Chesmacia ei silti voi pitää Suomen videopelialan ”lähtölaukauksena”, vaan ”pikemminkin mielenkiintoisena poikkeustapauksena”. He pitävät silti saavutuksena sitä, että Suonio sai Telmacin 1,75 MHz taajuisella prosessorilla pyörimään shakkipelin.
Aiheesta muualla

Chesmacin ohjekirja ja koodia Videogames.fi-sivustolla
Reunanen, Markku & Pärssinen, Manu: Chesmac: ensimmäinen suomalainen kaupallinen tietokonepeli – jälleen. Pelitutkimuksen vuosikirja 2014 (PDF)
Chesmacin suunnittelutarpeita esillä Suomen pelimuseossa.
Durango (täsmennyssivu)

Durango tarkoittaa seuraavia asioita:
Durango, Meksikon osavaltio
Durango, osavaltion pääkaupunki
Durango, kaupunki Baskimaassa Espanjassa
Durango, kaupunki Coloradossa
Durango, kaupunki Iowassa
Durango, GP2-sarjassa kilpaileva talli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Durango”, voi hakea sivunnimihaulla, laajalla sivunnimihaulla tai tekstihaulla.
Commander Crowe

| Commander Crowe |
| --- | --- |

Syntynyt:  21. huhtikuuta 2003
Sukupuoli:  ruuna
Rotu:  lämminverinen
Synnyinmaa:   Ruotsi
Rekisteröintimaa:   Ruotsi
Isä:  Juliano Star
Emä:  Somack
Autoennätys:  08,9aly ME
Tasoitusennätys:  11,4ke
Voittosumma:  30 794 938 SEK
Päivitetty:  15. helmikuuta 2014
Commander Crowe on ruotsalainen lämminverinen ravihevonen. Se aloitti kilpailu-uransa joulukuussa 2006 Ruotsissa vaikuttavan suomalaisen valmentajan Petri Puron tallista käsin. Commander Crowe voitti ensimmäiset 23 kilpailuaan kärsien ensimmäisen tappionsa vasta lokakuussa 2008. Se valittiin Ruotsissa vuoden hevoseksi vuosina 2007 ja 2008.
Syyskuussa 2010 Commander Crowe siirtyi Fabrice Souloyn valmennukseen Ranskaan. Hevonen on voittanut useita suurkilpailuja, muun muassa yhden maailman arvostetuimman ravikilpailun, Elitloppetin vuonna 2012. Muita merkittävimpiä voittoja ovat olleet muun muassa Ruotsin Derbyn voitto vuonna 2007 sekä Oslo Grand Prix 2012. Suomessa se on voittanut Kymi Grand Prix'n kahdesti.
Heinäkuussa 2012 Commander Crowe voitti Malmössä Jägersron raviradalla kilpaillun Hugo Åberg's Memorialin uudella tuhannen metrin ratojen maailmanennätysajalla 08,9. Edellinen maailmanennätys oli legendaarisen italialaishevosen Varennen vuonna 2002 Mikkelissä juoksema 09,3.
Commander Crowen ohjastajina toimivat sen Ruotsin vuosina suomalaissyntyinen Peter Ingves ja Johnny Takter. Ranskassa sitä ovat ohjastaneet Jean-Michel Bazire sekä vuodesta 2011 lähtien Christophe Martens.
Chile talviolympialaisissa 2014

Chile osallistui Sotšin talviolympialaisiin 2014 kuudella urheilijalla kolmessa lajissa. Maan lippua avajaisissa kantoi freestylehiihtäjä Dominique Ohaco.
Joukkue

| Laji | Miehiä | Naisia | Yhteensä |
| --- | --- | --- | --- |
| Alppihiihto | 2 | 1 | 3 |
| Maastohiihto | 1 | 0 | 1 |
| Freestylehiihto | 0 | 2 | 2 |
| Yhteensä | 3 | 3 | 6 |
Joukkue > Maastohiihto

Yonathan Fernandez
Joukkue > Alppihiihto

Eugenio Claro
Henrik von Appen
Noelle Barahona
Joukkue > Freestylehiihto

Stephanie Joffroy
Dominique Ohaco
Chile olympialaisissa

Chile osallistui olympialaisiin ensimmäisen kerran jo ensimmäisiin, Ateenan 1896 kesäolympialaisiin, jolloin kisoihin osallistui yksi chileläinen urheilija. Seuraavan kerran maa oli mukana Tukholman 1912 kesäolympialaisissa. Talviolympialaisiin maa osallistui ensimmäistä kertaa St. Moritzin vuoden 1948 talvikisoissa.
Chilen menestyksekkäin laji olympialaisissa on tennis, josta se on saavuttanut toistaiseksi ainoat olympiavoittonsa. Ateenan 2004 kesäolympialaisten tenniskilpailuissa Nicolas Massú voitti kultaa kaksinpelissä, ja kaksikko Massú-Fernando González nelinpelissä.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Ammunta | 0 | 1 | 0 | 1 | 59 |
|  Jalkapallo | 0 | 0 | 1 | 1 | 31 |
|  Nyrkkeily | 0 | 1 | 2 | 3 | 57 |
|  Ratsastus | 0 | 2 | 0 | 2 | 24 |
|  Tennis | 2 | 1 | 1 | 4 | 9 |
|  Yleisurheilu | 0 | 2 | 0 | 2 | 79 |
| Yhteensä | 2 | 7 | 4 | 13 | 87 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Manuel Plaza | 1928  1928 Amsterdam |  Yleisurheilu | Miesten maraton |
| 2 Hopeaa | Óscar Cristi | 1952  1952 Helsinki |  Ratsastus | Esteratsastuksen yksilökilpailu |
| 2 Hopeaa | Óscar Cristi Ricardo Echeverría César Mendoza | 1952  1952 Helsinki |  Ratsastus | Esteratsastuksen joukkuekilpailu |
| 2 Hopeaa | Marlene Ahrens | 1956  1956 Melbourne |  Yleisurheilu | Naisten keihäänheitto |
| 3 Pronssia | Claudio Barrientos | 1956  1956 Melbourne |  Nyrkkeily | 54 kg |
| 2 Hopeaa | Ramón Tapia | 1956  1956 Melbourne |  Nyrkkeily | 75 kg |
| 3 Pronssia | Carlos Lucas | 1956  1956 Melbourne |  Nyrkkeily | 81 kg |
| 2 Hopeaa | Alfonso de Iruarrizaga | 1988  1988 Soul |  Ammunta | Miesten skeet |
| 3 Pronssia | Jalkapallomaajoukkue | 2000  2000 Sydney |  Jalkapallo | Miesten turnaus |
| 1 Kultaa | Nicolás Massú | 2004  2004 Ateena |  Tennis | Miesten kaksinpeli |
| 1 Kultaa | Fernando González Nicolás Massú | 2004  2004 Ateena |  Tennis | Miesten nelinpeli |
| 3 Pronssia | Fernando González | 2004  2004 Ateena |  Tennis | Miesten kaksinpeli |
| 2 Hopeaa | Fernando González | 2008  2008 Peking |  Tennis | Miesten kaksinpeli |
Lähteet:
CodeXL

| CodeXL> Kehityshistoria |
| --- | --- |
Vakaa versio:  2.6 (15. lokakuuta 2018)
Tiedot
Lisenssi:  MIT-lisenssi
Aiheesta muualla
Verkkosivusto
Versiohallinta
CodeXL (aiemmin nimellä AMD CodeXL) on ohjelmien profilointiin tarkoitettu ohjelmistopaketti, joka tukee profilointia CPU:lla ja GPU:lla.
Ohjelma on saatavilla Linuxille ja Windowsille ja tukee sekä aika- että tapahtumapohjaista profilointia.
AMD on julkaissut ohjelman avoimena lähdekoodina vuonna 2016. Ohjelma integroituu Visual Studion kanssa.
Aiheesta muualla

Ohjelman kotisivut (englanniksi)
Ohjelman lähdekoodit github-palvelussa (englanniksi)
Celluloid Heroes

| ”Celluloid Heroes” The Kinks |
| --- | --- | --- |

Singlen tiedot
 Albumilta: Everybody's in Show-Biz – Everybody's a Star
 B-puoli: ”Hot Potatoes”
 Äänitetty : Morgan-studiot, Willesden, Lontoo, toukokuu – kesäkuu 1972
 Julkaistu: 24. marraskuuta 1972
 Formaatti: 7"-single
 Tekijä(t): Ray Davies
 Tuottaja(t): Ray Davies
 Tyylilaji: soft rock
 Kesto: 04.39 (singleversio)
 Levy-yhtiö: RCA Records
The Kinksin muut singlet
| ”Supersonic Rocket Ship” 1972 | ”Celluloid Heroes” 1972 | ”One of the Survivors”  (USA) 1973  ”Sitting in the Midday Sun” (UK) 1973 |
Celluloid Heroes on The Kinks -yhtyeen kappale ja single vuonna 1972 julkaistulta albumilta Everybody's in Show-Biz – Everybody's a Star. Vaikka single ei saavuttanut ilmestyessään menestystä, on sitä pidetty jopa yhtyeen pääasiallisen laulunkirjoittajan Ray Daviesin hienoimpana lauluna.
The Kinksin kitaristi Dave Davies on kuvannut ”Celluloid Heroesia” yhtyeen ”suurimmaksi hitiksi, joka ei ollut hitti”. Hänen mukaansa singlen floppaamisen syynä oli muun muassa se, että kappale oli edellä aikaansa, ja lisäksi DJ:t eivät juurikaan soittaneet sitä, koska se oli heidän mielestään liian pitkä radioon. Tämä siitäkin huolimatta, että kappaleen singleversio oli lähes kaksi minuuttia albumiversiota lyhyempi.
Sanoitus

”Celluloid Heroes” kuvaa elokuvatähtien epätodellista ja valheellista maailmaa tarkalla, mutta ymmärtäväisellä ja lämpimällä tavalla. Sanoitus antaa ymmärtää, että jokainen ihminen on tähti omasta takaa. Kappaleen teksti sijoittuu Los Angelesin Hollywood Boulevardille, jossa sijaitsee Hollywood Walk of Fame, joka tunnetaan maahan tehdyistä, viihdealalla ansioituneille henkilöille omistetuista tähtikuvioista. Kappaleessa muun muassa kehotetaan olemaan astumatta Greta Garbon päälle, mutta vastaavasti olemaan lähellä Bette Davisia, koska hänen elämänsä oli yksinäistä. ”Celluloid Heroes” kritisoikin elokuvateollisuutta, mutta antaa samalla sympatiaa sen uhreiksi joutuneita kohtaan.
Kappaleessa nimeltä mainittavat näyttelijät ovat Greta Garbo, Rudolph Valentino, Bela Lugosi, Bette Davis, George Sanders, Mickey Rooney ja Marilyn Monroe.
Muita versioita

Cover-version kappaleesta on tehnyt muun muassa Steve Vai. Lisäksi Ray Davies on duetoinut kappaleen livenä sekä Bon Jovin että Joan Jettin kanssa.
Juice Leskinen levytti kappaleen suomeksi nimellä ”Paperitähdet” vuonna 1978. Samaa Leskisen käännöstä käytti Popeda-yhtye vuonna 1999.
Vuonna 2010 Davies teki kappaleesta uuden version yhdessä Jon Bon Jovin ja Richie Samboran kanssa albumilleen See My Friends.
Kappaleet singlellä

A-puoli
Celluloid Heroes – 4.39 (säv. Ray Davies)
B-puoli
Hot Potatoes – 3.20 (säv. R. Davies)
Hollywood Walk of Fame
DuMont Laboratories

DuMont Laboratories on entinen yhdysvaltalainen katodisädeputki- ja televisiovalmistaja. Yrityksen perusti Allen B. DuMont vuonna 1931.
Alkuvaiheessa yritys valmisti DuMontin kehittämiä entistä pidemmän käyttöiän omaavia katodisädeputkia lähinnä oskilloskooppeihin. DuMontin vierailtua Euroopassa tutustumassa uusimpaan televisiotekniikkaan, yritys sai markkinoille ensimmäisen täyselektronisen televisionsa vuonna 1938.
Toisen maailmansodan aikana DuMont Laboratories valmisti tutka- ja navigointilaitteita Yhdysvaltain laivastolle ja armeijalle. Yritys osallistui myös Manhattan-projektiin.
Sodan jälkeen yritys perusti oman televisioverkkonsa vauhdittaakseen televisiovastaanottimien myyntiä. DuMont Television Network aloitti toimintansa vuonna 1946. Verkko kuitenkin lakkautettiin kannattamattomana 1955.
DuMontin televisiotehtaat myytiin vuonna 1958 Emerson Radio and Phonographille. Muu osa yrityksestä fuusioitui vuonna 1960 Fairchild Camera and Instrumentin kanssa.
Caudal Deportivo

Caudal Deportivo on espanjalainen jalkapalloseura, joka tulee Mieresin kaupungista Espanjasta. Seura on perustettu 13. tammikuuta 1941, ja sen edustusjoukkue pelaa maan kolmanneksi korkeimmalla sarjatasolla Segunda División B:ssä. Se pelaa kotiottelunsa 7 500-paikkaisella Estadio Hermanos Antuñalla.
Joukkue pelasi vuosina 1951–1958 maan toiseksi korkeimmalla sarjatasolla Segunda Divisiónissa, mutta on kuitenkin pelannut suurimman osan historiastaan neljänneksi korkeimmalla sarjatasolla Tercera Divisiónissa.
Aiheesta muualla

Seuran virallinen kotisivusto (espanjaksi)
Segunda División B 2019–2020
| --- | --- |
Lohko 1:   At. Baleares  Atlético B  Celta B  Coruxo  Getafe B  Ibiza  Internacional  Langreo  Las Palmas B  Las Rozas  Marino  Melilla  Oviedo B  Peña Deportiva  Pontevedra  Racing Ferrol  Rayo Majadahonda  Real Madrid B  SS Reyes  Sporting B 
Lohko 2:   Alavés B  Amorebieta  Arenas  Barakaldo  Bilbao Athletic  Burgos  Calahorra  Cultural Leonesa  Guijuelo  Haro  Izarra  Leioa  Osasuna B  Real Sociedad B  Real Unión  Salamanca CF  Tudelano  UD Logroñés  Unionistas  Valladolid B 
Lohko 3:   Andorra  Badalona  Barcelona B  Castellón  Cornellà  Ebro  Ejea  Espanyol B  Gimnàstic  Hércules  La Nucía  Levante B  Llagostera  Lleida Esportiu  Olot  Orihuela  Prat  Sabadell  Valencia Mestalla  Villarreal B 
Lohko 4:   Algeciras  Atlético Sanluqueño  Badajoz  Cádiz B  Cartagena  Córdoba  Don Benito  Linense  Marbella  Mérida  Murcia  Recreativo  Recreativo Granada  San Fernando  Sevilla B  Talavera  UCAM Murcia  Villarrobledo  Villanovense  Yeclano
Bostonin maratonin pommi-isku

| Bostonin maratonin räjähdykset |
| --- | --- |
 Ensimmäisen räjähdyksen jälkeistä tuhoa.
  
Paikka:  Pommitus: Boylston Street, Copley Square, Boston, Massachusetts, Yhdysvallat Ammuskelu: MIT Campus, Cambridge, Massachusetts, Yhdysvallat Takaa-ajo: Watertown, Massachusetts, Yhdysvallat  
Ajankohta:  Pommitus: 15.4.2013 klo 14.49 (EDT) Ammuskelu ja takaa-ajo: 18.4.2013 klo 22.48 - 19.4.2013 klo 20.42 (EDT)
Iskutyyppi:  pommitus, terrorismi ammuskelut
Kuolleita:  5 yhteensä 3 siviiliä (pommitus 15.4.)  1 poliisi (ammuskelu 18.4.)  1 epäilty (tulitaistelu 19.4.)
Haavoittuneita:  185 yhteensä 183 siviiliä (pommitus 15.4.)  1 poliisi (tulitaistelu 18.4.)  1 epäilty (tulitaistelu 18.4.)
Epäilty/epäillyt:  Tamerlan Tsarnajev (kuollut)  Džohar Tsarnajev (pidätetty)
Tekoväline:  pommit, tienvarsipommit, aseet
Bostonin maratonin pommi-iskut tapahtuivat 15. huhtikuuta 2013, kun kaksi pommia räjähti Bostonin maratonin aikana tappaen kolme ihmistä ja haavoittaen 183 muuta. Räjähdykset sattuivat noin kello 14.50 paikallista aikaa Boylston Streetillä lähellä Copley Squarea. Iskujen tekijöiksi epäiltynä alettiin etsiä kahta turvakameroihin tallentunutta miestä, jotka tunnettiin heidän käyttämiensä lippalakkien mukaan "mustalippalakkisena" ja "valkealippalakkisena".
Pommit

Kaksi painekattiloista tehtyä pommia räjähti maalilinjan lähettyvillä kahdentoista sekunnin välein. Räjähdykset tappoivat kolme ihmistä ja haavoittivat yli sataa. Painekattiloihin oli lisätty metallikuulia ja nauloja, jotta niissä olisi enemmän tuhovoimaa. Räjähdykset sattuivat noin kaksi tuntia voittajien maaliintulon jälkeen. Molemmat räjähtäneet pommit olivat pieniä, eikä niissä ollut voimakkaita räjähdysaineita. Poliisilla ei ollut mitään ennakkotietoa pommeista.
Pommit > Uhrit

Bostonin pommi-iskussa sai surmansa kolme ihmistä, joista yksi oli lapsi, kahdeksanvuotias Martin Richard. Muut kuolleet olivat 29-vuotias nainen sekä 23-vuotias naispuolinen kiinalaisopiskelija. Lisäksi yksi poliisi kuoli ammuskelun seurauksena 18. huhtikuuta 2013, kun epäillyt piirittivät hänen autonsa. Yksi poliisi haavoittui vakavasti yhteenotossa toisen epäillyn kanssa 19. huhtikuuta ja kuoli vammoihinsa 10. huhtikuuta 2014.
Epäillyt

Viranomaiset julkistivat epäiltyjen kuvat ja pyysivät yleisön apua heidän tunnistamisekseen. Epäillyt olivat 19-vuotias Džohar Anzorovitš Tsarnajev (”valkolakkinen”) ja 26-vuotias Tamerlan Anzorovitš Tsarnajev (”mustalakkinen”). Poliisi oli juuri pidättämässä Tamerlan Tsarnajevia aamuyöllä 19. huhtikuuta 2013, kun hänen veljensä yritti ajaa poliisien yli varastamallaan autolla, mutta ajoikin vain veljensä yli. Džohar Tsarnajev, nuorempi veljeksistä, saatiin kiinni Yhdysvaltain historian suurimman takaa-ajon päätteeksi. Hänet löydettiin piiloutuneena veneestä, ja kiinniotto tapahtui ammuskelun jälkeen. Alueelle oli asetettu ulkonaliikkumiskielto. Viranomaislähteiden mukaan häneen ei sovellettaisi tavanomaisia pidätettyjen Miranda-oikeuksia. Džohar Tsarnajev haavoittui vakavasti pidätyksen yhteydessä.
Reaktiot > Yhdysvallat

Yhdysvaltain presidentti Barack Obama piti puheen kolme tuntia räjähdyksien jälkeen. Puheessa hän lupasi, että tekijät saadaan selville. Hän määräsi, että Yhdysvaltain turvallisuustasoa aiotaan tiukentaa tarvittavan verran räjähdysten takia. Obama sanoi, että iskun tekijöitä ei ole saatu vielä kiinni ja räjähdyksen motiivia ei vielä tiedetä. Obama ei nimittänyt tapahtunutta terrorismiksi, mutta Valkoinen talo ilmoitti Obaman puheen jälkeen iskua tutkittavan terroritekona.
Bostonin urheiluseurat peruivat ottelunsa NHL- ja NBA-liigoissa. NHL-seura Boston Bruinsin piti kohdata Ottawa Senators, mutta NHL päätti siirtää ottelun myöhempään ajankohtaan yhdessä Bostonin kaupungin ja Massachusettsin osavaltion kanssa. NBA-seura Boston Celticsin piti kohdata Indiana Pacers, mutta NBA perui ottelun kokonaan eikä sitä pelata myöhemmin. Pohjois-Amerikan isoissa palloilusarjoissa pidettiin hiljainen hetki ennen otteluiden alkua.
Bostonissa alettiin juhlia kaduilla Džohar Tsarnajevin pidätyksen jälkeen.
Useat yhdysvaltalaiset televisioyhtiöt siirsivät joidenkin rikosdraamojen jaksojen esitystä tai peruivat ne kokonaan pommi-iskusta johtuen.
Reaktiot > Muualla maailmassa

Tšekin suurlähetystö huomautti tiedotteessaan epäiltyjen olevan tšetšeenejä eikä tšekkejä, kuten monet amerikkalaiset virheellisesti luulivat.
Lontoon maraton järjestettiin suunnitellusti iskua seuraavana viikonloppuna. Turvatoimia oli kuitenkin kiristetty.